
	V Praktični smernici opisane vsebine ne nadomeščajo niti ne razširjajo zahtev iz zakonov in podzakonskih aktov in zato niso obvezujoče. V njej je opisano, kaj URSJV prepoznava kot dobro izpolnjevanje zakonskih zahtev. Stranke lahko tudi na druge načine uresničujejo svoje pravice in pravne koristi ali izvajajo zaveze iz predpisov, vendar morajo pri tem upoštevati, da bo URSJV v takem primeru potreboval več časa za presojo ustreznosti in zahteval več dopolnilnih razlag.

[bookmark: _Toc238207384]Uvod
Zakon o varstvu pred ionizirajočimi sevanji in jedrski varnosti (ZVISJV-1, [1]) in Pravilnik o uporabi virov sevanja in sevalni dejavnosti (JV2/SV2, [2]) predpisujeta kot sestavni del vloge za pridobitev dovoljenja za izvajanje sevalne dejavnosti oziroma registracije sevalne dejavnosti tudi oceno varstva pred sevanji. Za njeno izdelavo je odgovoren izvajalec sevalne dejavnosti. Oceno lahko izdela pooblaščeni izvedenec varstva pred sevanji (v nadaljevanju: pooblaščeni izvedenec), lahko pa jo pripravi tudi izvajalec sam, pri čemer mora o tako izdelani oceni pooblaščeni izvedenec izdati strokovno mnenje.
Ocena varstva pred sevanji (v nadaljevanju ocena) je strokovni dokument, katerega namen je celovita presoja sevalnega tveganja, povezanega z načrtovano sevalno dejavnostjo. 
V oceni se: 
analizira narava in velikost sevalnega tveganja,
oceni izpostavljenost delavcev in prebivalstva zaradi izvajanja sevalne dejavnosti, 
opredeli tehnične in organizacijske ukrepe za zagotavljanje varstva pred sevanji ter 
opiše način uresničevanja načela optimizacije varstva pred ionizirajočimi sevanji v tipičnih okoliščinah in delovnih pogojih. 
Podrobnejše zahteve glede vsebine, strukture in obsega ocene ter tudi pogojev in rokov za njen pregled določa Pravilnik o posebnih zahtevah varstva pred sevanji in načinu ocenjene doze (SV5, [3]).
Pri izdelavi ocene in poročila o pregledu ocene je potrebno upoštevati določila Zakona o varstvu osebnih podatkov. Prejete doze izpostavljenih delavcev se ne navaja poimensko.
[bookmark: _Toc238207385]Ozadje
Uprava Republike Slovenije za jedrsko varnost (URSJV) s to smernico podrobneje pojasnjuje zahteve, ki izhajajo iz veljavnih predpisov na področju varstva pred sevanji, in se nanašajo na pripravo ali strokovni pregled ocene varstva pred sevanji. Hkrati določa tudi dodatne usmeritve, ki so upravnemu organu v pomoč pri celovitem nadzoru nad izvajanjem sevalne dejavnosti.
Namen smernice je, da se poenoti nabor podatkov, ki jih izdelovalec vključi v oceno, ki opisuje uporabo virov sevanja v industriji in drugih dejavnostih (npr. raziskavah, izobraževanju), za katere je pristojen URSJV.
URSJV priporoča, da se pri pripravi ocene oziroma poročila o pregledu ocene uporabi preglednico 1 iz priloge te smernice kot pripomoček oziroma kontrolni seznam, s katerimi bo zagotovljena vsebinska popolnost in skladnost z zakonodajo.
[bookmark: _Toc238207386][bookmark: _Toc190066401]Definicije in kratice
	OVS
	Ocena varstva pred sevanji

	POVS
	Poročilo o pregledu ocene varstva pred sevanji

	OOVS
	Odgovorna oseba za varstvo pred sevanji

	RAO
	Radioaktivni odpadki

	CSRAO
	Centralno skladišče za radioaktivne odpadke



[bookmark: _Toc238207387]Ocena varstva pred sevanji
Izvajalec sevalne dejavnosti mora v upravnem postopku registracije ali pridobivanja dovoljenja za izvajanje sevalne dejavnosti zagotoviti izdelavo ocene.
Ocena mora vsebovati najmanj vsebine, navedene v Prilogi 1 Pravilnika o posebnih zahtevah varstva pred sevanji in načinu ocene doz, in sicer v obsegu, ki je pomemben za zadevno sevalno dejavnost. Pri tem se upošteva stopenjski pristop glede na sevalno tveganje. Če je to primerno, se lahko ocena varstva glede posameznih vsebin sklicuje na postopke, navodila ali programe ali druge upoštevne dokumente izvajalca sevalne dejavnosti. Ocena mora opisovati dejansko stanje izvajanja ukrepov varstva pred sevanji. 
Postopki, navodila za delo in programi ter drugi upoštevni dokumenti izvajalca sevalne dejavnosti, na katere se ocena sklicuje, morajo biti redno pregledovani in po potrebi posodobljeni, za kar je odgovoren izvajalec sevalne dejavnosti. 
Odgovorna oseba za varstvo pred sevanji (OOVS) aktivno sodeluje pri pripravi ocene in s podpisom na naslovni strani potrdi, da je seznanjena z njeno vsebino ter, da je ta verodostojna in skladna z dejanskim stanjem sevalne dejavnosti. Prav tako poskrbi, da so z vsebino ocene in tveganji, povezanimi z uporabo virov sevanja, ustrezno seznanjeni vsi izpostavljeni delavci in morebitne druge osebe, vključene v sevalno dejavnost.
V kolikor se ocena nanaša na predmete splošne rabe, izvzetje dejavnosti iz nadzora v skladu z zakonom, ki ureja varstvo pred ionizirajočimi sevanji, opustitev nadzora nad radioaktivno snovjo ali gre za generično oceno, se ocena izdela v obsegu, ki smiselno temelji na Prilogi 1 Pravilnika o posebnih zahtevah varstva pred sevanji in načinu ocene doz.
[bookmark: _Toc238207388]Pregled ocene
Izvajalec sevalne dejavnosti mora zagotoviti pregled ocene pred nameravanim podaljšanjem veljavnosti registracije ali dovoljenja za izvajanje sevalne dejavnosti, ob spremembah sevalne dejavnosti, ki lahko znatno vplivajo na pogoje varstva pred sevanji, na zahtevo pristojnega inšpektorja, neposredno po vsakem izrednem dogodku in po končanih sanacijskih delih za odpravo posledic izrednega dogodka.
Pregled ocene vključuje ponovno presojo vseh bistvenih elementov varstva pred sevanji iz Priloge 1 Pravilnika o posebnih zahtevah varstva pred sevanji in načinu ocene doz ter analizo prejetih doz za obdobje od zadnjega pregleda ocene in določitev morebitnih kazalcev, primerjavo doznih ograd za določena dela ali vire z dejansko prejetimi dozami in presojo drugih ukrepov, pomembnih za ovrednotenje sevalnega tveganja.
Če je pregled ocene opravljen na zahtevo pristojnega inšpektorja, mora pregled, poleg vsebin iz zgornjega odstavka, vključevati tudi presojo ukrepov, izvršenih na podlagi ugotovitev in zahtev inšpektorja.
Če je pregled ocene opravljen neposredno po izrednem dogodku, mora pregled, poleg vsebin iz prvega odstavka, vključevati tudi analizo vzrokov izrednega dogodka, oceno prejetih doz ob izrednem dogodku ter ponovno ovrednotenje sevalnega tveganja in ukrepe, ki so potrebni za izboljšanje varstva pred sevanji.
Če je pregled ocene opravljen po zaključku sanacijskih del za odpravo posledic izrednega dogodka, mora pregled, poleg vsebin iz prvega odstavka, vključevati tudi presojo uspešnosti sanacijskih del, oceno prejetih doz zaradi sanacije in ovrednotenje sevalnega tveganja.
[bookmark: _Toc238207389]Poročilo o pregledu ocene
Če se na podlagi pregleda ocene ugotovi, da se izvajanje sevalne dejavnosti od izdelave pregledane ocene ni bistveno spremenilo in se izvaja v skladu s pregledano oceno, je potrebno pripraviti poročilo o pregledu ocene varstva pred sevanji (POVS). 
V poročilu o pregledu ocene je vključen povzetek ugotovitev pregleda ocene. Vsebina poročila smiselno sledi Prilogi 1 Pravilnika o posebnih zahtevah varstva pred sevanji in načinu ocene doz. Po določilu 7. člena navedenega pravilnika morajo biti v poročilu o pregledu ocene opisane tudi:
· morebitne manjše spremembe pri izvajanju sevalne dejavnosti, ki so nastale v času od izdelave pregledane ocene, 
· morebitna manjša in nebistvena odstopanja pri izvajanju sevalne dejavnosti in ukrepov varstva pred sevanji glede na opis v pregledani oceni ter
· morebitni manjši dogodki v zvezi z izvajanjem varstva pred sevanji, ki pa ne terjajo spremembe ali dopolnitve ukrepov varstva pred sevanji. 
· vsa manjša in nebistvena odstopanja od predpisane vsebine iz Priloge 1 Pravilnika o posebnih zahtevah varstva pred sevanji in načinu ocene doz.
Poročilo o pregledu ocene morata podpisati odgovorna oseba za varstvo pred sevanji in pooblaščeni izvedenec varstva pred sevanji, ki je sodeloval pri izdelavi poročila.
[bookmark: _Toc238207390]Spremenjena ocena
Če se na podlagi pregleda ocene ugotovi, da se je sevalna dejavnost od izdelave ocene bistveno spremenila ali, da izvajanje sevalne dejavnosti in ukrepov varstva pred sevanji bistveno odstopata od opisa v pregledani oceni, je treba pripraviti spremenjeno oceno. 
Primeri okoliščin, ki zahtevajo pripravo spremenjene ocene:
sprememba lastništva/naziva/sedeža podjetja oz. organizacijske strukture,
sprememba načina izvajanja dozimetrije,
bistvena sprememba števila ur ali vsebine usposabljanja izpostavljenih delavcev,
sprememba lokacije uporabe in/ali shranjevanja virov sevanja,
vključitev nove sevalne dejavnosti, ki ni zajeta v obstoječi oceni (npr. nakup novega tipa vira sevanja),
bistveno povečan obseg dela, 
višje prejete doze v osebni dozimetriji od ocenjenih,
nepredvideni izredni dogodki, …
Izdelavo spremenjene ocene je treba pripraviti tudi, če se na podlagi pregleda ocene ugotovi, da je treba izboljšati varstvo pred sevanji ter spremeniti ali dopolniti ukrepe varstva pred sevanji. Spremenjeno oceno morata podpisati odgovorna oseba za varstvo pred sevanji in pooblaščeni izvedenec varstva pred sevanji, ki je sodeloval pri njeni izdelavi.

Opis vsebine ocene varstva pred sevanji

	Opis vsebine ocene varstva pred sevanji
(povzeto po Prilogi 1 pravilnika SV5)

	1.
	SPLOŠNI PODATKI O SEVALNI DEJAVNOSTI IN IZVAJALCU

	1.a
	Pravna oseba in njen zastopnik (naziv, naslov; osebno ime, naziv, funkcija).
	

	1.b
	Odgovorna oseba za varstvo pred sevanji (osebno ime, izobrazba, izkušnje pri delu z viri sevanja).
	

	1.c
	Organizacijska enota, kjer se izvaja sevalna dejavnost (naziv, naslov).
	

	1.č
	Opis sevalne dejavnosti (bistvene značilnosti in nevarnosti, delovna mesta, vrsta in število virov sevanja, ki jih ocena opiše).
	

	2.
	PODATKI O VIRIH SEVANJA IN PROSTORIH, KJER SE UPORABLJAJO

	2.a
	Seznam virov sevanja.
	

	
	Opis virov in naprav (vrste, princip delovanja, namen in način uporabe, tehnični podatki, oznake, zmogljivosti, proizvajalec, premičen/prenosen/stacionaren vir).
	

	
	Pogoji uporabe virov in naprav vključno z vzdrževanjem in servisiranjem (kdo je serviser, pogostost servisiranja, vodenje in shranjevanje evidenc).
	

	
	Opis načrtovanih novih virov in naprav ali načrtovanih sprememb na obstoječih virih (prevzem virov, naprav in opreme ter testi sprejemljivosti in z njimi povezani pregledi, konstrukcijske značilnosti vira ali naprave, podrobnosti v zvezi z varnostjo in opozorilnimi sistemi).
	

	
	Fotografije virov sevanja oz. naprav in nazivnih tablic/nalepk s podatki o virih sevanja.
	

	2.b
	Navedba podatkov o največji hitrosti doz ob virih in o možnosti kontaminacije.
	

	2.c

	Opis (in fotografija) prostorov, kjer se viri uporabljajo, vključno z oznakami, ki opozarjajo na nevarnost sevanja in opisom sestave (masiva, montažne plošče, …) sten, stropa, tal in ostalih odprtin (okna, vrata, …); opis sosednjih območij in stalnih delovnih mest, kjer lahko pride do povišane izpostavljenosti.
Skica tlorisa prostora, kjer se vir uporablja, z označenimi sosednjimi območji (tudi nad in pod) ter stalnimi delovnimi mesti.
Dodatno za industrijsko radiografijo:
V primeru, ko se prostor izredno/izjemoma uporablja za namene, ki niso bili predvideni v začetni zasnovi (npr. obsevanje nenavadno dolgih predmetov, ki bi zahtevalo delo pri odprtih vratih obsevalnega prostora), je treba upoštevati postopke za izvajanje industrijske radiografije na terenu (prisotnost dveh delavcev, …). O nameri je potrebno predhodno obvestiti pristojni upravni organ (URSJV). 
	

	
	Opis (in fotografija) prostorov, kjer se viri shranjujejo, vključno z oznakami, ki opozarjajo na nevarnost sevanja in navedbo zmogljivosti shrambe (največje število virov, ki se lahko shranjuje v določeni shrambi).
Opis shrambe/ravnanja z virom sevanja pred začetkom uporabe oz. namestitve (v primeru, ko je vir sevanja že dobavljen, a dlje časa ne bo nameščen).
	

	
	Dodatni pogoji shranjevanja za vire sevanja z radioaktivno snovjo:
v oceni je potrebno opisati:
ali se radioaktivna snov shranjuje skupaj z drugimi nevarnimi snovmi. 
ali shramba opravlja funkcijo varovanja virov sevanja pred požarom in poplavo,
ali je zagotovljeno, da je shramba ustrezno prezračevana, če se pri shranjevanju radioaktivnih snovi sproščajo radioaktivni plini, hlapi ali aerosoli,
ali ima uporabnik dovolj zaščitnih vsebnikov ali ustreznih posod za shranjevanje, prenašanje ali premikanje znotraj prostorov uporabnika,
ali se vsebniki, naprave ali posode, v katerih se shranjujejo radioaktivne snovi, odpirajo in zapirajo na preprost način,
ali so za odpiranje posod z lahko hlapljivimi in vnetljivimi radioaktivnimi snovmi določeni varnostni ukrepi za odpiranje s strani proizvajalca,
ali je prostornina vsebnika, ki vsebuje posodo z radioaktivno tekočino, zadosti velika, da zadrži vso tekočino, če se posoda poškoduje.
	

	
	V primeru terenske uporabe virov sevanja ali njihove uporabe izven matičnega podjetja se opiše tudi način shranjevanja na terenu. Kadar je mogoče (npr. pri ponavljajočih se terenskih lokacijah), se priloži tudi fotografija terenske shrambe.
	

	2.č. 2.č
	Razvrstitev prostorov na nadzorovana in opazovana območja, prezračevanje in filtri (vključno s pogoji za vstop (seznanitev s tveganji, uporaba merilnikov sevanja in osebne varovalne opreme, …), ukrepi za omejitev dostopa in nadzor nad območjem in ukrepi za preprečitev širjenja kontaminacije iz nadzorovanega območja, če so potrebni).
	

	
	Za prostore, v katerih se izvaja delo z odprtimi viri sevanj razreda III, II in I je v oceni potrebno opisati:
ali je laboratorij opremljen s potrebno opremo za čiščenje morebitne kontaminacije,
ali je prezračevanje ustrezno urejeno, da zrak iz prostorov, kjer se uporabljajo viri sevanja, ne pride v prostore, v katerih se ti ne uporabljajo,
ali je potrebno filtrirati izpušni zrak? Ali je filter mogoče zlahka zamenjati,
ali je pri neposrednem spuščanju tekočih radioaktivnih odpadkov neposredno v kanalizacijo na voljo ločen umivalnik,
ali so prostori razreda dela II ločeni od ostalih prostorov in imajo kontrolno točko s sanitarnim vozlom,
ali so digestoriji ali posebne komore, kjer se pripravljajo radioaktivne snovi razreda dela II, opremljeni s svetlobnimi oznakami, ki označujejo, kdaj je ventilacija vključena,
ali so prostori razreda dela I v ločenem delu stavbe s posebnim vhodom in imajo kontrolno točko s sanitarnim vozlom,
ali so prostori razreda dela I razdeljeni na več območij, odvisno od aktivnosti radioaktivnih snovi in vrste dela in je med območji postavljena kontrolna točka.
	

	2.d
	Ravnanje z radioaktivni odpadki (RAO) in izpusti v okolje ter opis monitoringa okolja (presoditi, ali je potrebno izdelati načrt ravnanja z RAO (JV7, [6]) in program obratovalnega monitoringa radioaktivnosti (JV10, [7])).
	

	2.e
	Priporočena življenjska doba virov sevanja z radioaktivno snovjo (določena s strani proizvajalca ali ovrednotena s strani pooblaščenega izvedenca, kje to ni mogoče), upravičenost uporabe rentgenskih naprav in način ravnanja po prenehanju uporabe.
	

	2.f
	Povzetek opisa ukrepov varovanja virov sevanja (vrsta/način varovanja, posebni ukrepi, pisna navodila za izvajanje ukrepov varovanja) in kulture varovanja.
	

	3.
	UKREPI VARSTVA DELAVCEV IN PREBIVALSTVA PRED SEVANJI

	3.a
	Ščitenje virov in prostorov, kjer se uporabljajo/shranjujejo (snovi, debeline, razporeditev ščitov ali ograj).
	

	3.b
	Varnostni sistemi (opozorilni (svetlobni, glasovni indikatorji sevanja,..), samodejni izklopi ali zapiranja, gumb za izklop v sili, dodatni zaščitni elementi) 
in perioda preverjanja ustreznosti njihovega delovanja.
Dodatno za industrijsko radiografijo: opis predopozorilnih signalov (vrsta in način, čas trajanja).
	

	3.c
	Administrativni ukrepi in varnostna kultura (zaveza vodstva glede varnosti, določitev odgovornosti glede varnega dela in upoštevanja ukrepov varstva pred sevanji, organizacija dela, vodenje in hranjenje evidenc, sodelovanje odgovorne osebe za varstvo pred sevanji in pooblaščenega izvedenca varstva pred sevanji).
	

	3.č
	Navodila ali priporočila za varno delo.
	

	3.d
	Program izvajanja nadzornih meritev na nadzorovanih in opazovanih območjih (merilniki sevanja (tip/vrsta, količina, ustreznost (ali merilnik ustreza namenu uporabe), skladnost z mednarodnimi standardi za merilnike sevanja, kalibracija (ali je zagotovljena sledljivost umerjanja), …), usposobljenost osebja za izvajanje meritev, opis načinov, krajev, trajanj in pogostosti meritev, umerjanja); seznanjanje delavcev z rezultati meritev, shranjevanje rezultatov.
	

	3.e
	Program in izvajanje nadzora zunanje in notranje obsevanosti (uporaba osebnih (pasivnih) in elektronskih (aktivnih) dozimetrov, prstan dozimetrov, dozimetrija delovnega mesta, metoda in pogostost ugotavljanja obsevanosti).
	

	3.f
	Osebna varovalna oprema (opis (vrsta in zaščitna zmogljivost), ustreznost, navodila za pravilno uporabo in shranjevanje, pogostost preverjanja).
	

	3.     3.g
	Vsebina in obseg usposabljanja in izpita iz varstva pred sevanji iz predpisa, ki določa obveznosti izvajalca sevalne dejavnosti in imetnika vira ionizirajočih sevanj (za odgovorno osebo in delavce) in perioda obnavljanja in dokazovanja znanja.
	

	.       3.h
	Drugi ukrepi varstva pri delu v povezavi z varstvom pred sevanji (integracija varstva pred sevanji z drugimi področji zdravja in varnosti pri delu, kot so industrijska varnost, higiena in požarna varnost).
	

	3.i
	Morebitne omejitve uporabe virov sevanja (obratovalne omejitve) in posebni tehnični pogoji delovanja.
	

	4.
	IZPOSTAVLJENOST ZARADI IZVAJANJA DEJAVNOSTI

	4.a
	Opis sevalno najbolj tveganih del (časi, hitrosti efektivnih in ekvivalentnih doz, vnosi)
	

	4.b

	Razvrstitev delavcev v kategorijo A ali B (oz. kot ne izpostavljene delavce) glede na sevalno tveganje in delovno mesto 
	

	
	Napotitev delavcev na zdravstveni pregled (pogostost izvajanja zdravniških pregledov).
	

	4.c
	Ocena efektivnih in ekvivalentnih doz izpostavljenih delavcev pri normalnem delu (podatki o dozimetriji).
	

	4.č
	Ocena efektivne doze za prebivalce in »sevanju ne izpostavljene« delavce pri normalnem delu (v kolikor so pri normalnem delu sevanju izpostavljeni tudi prebivalci oz. zaposleni, ki niso kategorizirani kot A/B, je potrebno navesti katera skupina ljudi je zajeta v oceni (npr. ostali zaposleni in/ali naključni mimoidoči, oz. območje/radij) in število ljudi, zajetih v oceno (npr. 1 oseba, vsi ostali zaposleni, ki jih je npr. 300, ..). Če prebivalci in ostali zaposleni niso izpostavljeni, se to jasno navede.).
Ocena izpostavljenosti prebivalstva, ki vključuje prispevek zaradi sevalnih dejavnosti, ki se že izvajajo oziroma obstaja verjetnost, da bi se lahko v prihodnosti izvajale v bližnji okolici (ocena kumulativne in morebitne prihodnje izpostavljenosti prebivalstva, ki vključuje vpliv načrtovanih ali verjetnih sevalnih dejavnosti v okolici).
	

	4.d
	Posebni pogoji dela za nosečnice in doječe matere.
	

	4.e
	Prepoznani morebitni deležniki (zainteresirana javnost), na katere bi lahko vplivalo izvajanje sevalne dejavnosti. Upoštevanje (in ovrednotenje) mnenj zainteresirane javnosti in drugih deležnikov (strank v postopku), kadar gre za sevalno dejavnost, ki lahko vpliva na izpostavljenost prebivalstva v širšem okolju.
	

	5.
	POTENCIALNA IZPOSTAVLJENOST

	5.a 
	Identifikacija in klasifikacija izrednih dogodkov in ocena verjetnosti za njihov nastanek. Smiselno se opredeli vsaj možnost za naslednje dogodke:
odtujitev oz. kraja, izguba vira sevanja,
najdba vira sevanja,
požar, 
kontaminacija, 
prekomerna izpostavljenost delavcev (nepooblaščen vstop v nadzorovano območje, izpostavljenost primarnemu snopu in sipanemu sevanju), 
okvara anodne cevi, 
poškodbe vira sevanja/naprave/vsebnika (padci z višine, udarci, …),
možnost poplav (za poplavna območja),
prometna nezgoda, pri kateri bi prišlo do poškodbe vira sevanja,
nenamerno generiranje sevanja (generiranje sevanje se po izteku predvidenega časa ne prekine - nezmožnost samodejne zaustavitve, nenamerna sprožitev visoke napetosti na generatorju rentgenskih žarkov - nenadzorovan zagon, operater ne uspe prekiniti generiranja sevanja pri ročnem načinu delovanja, nastanek rentgenskega sevanja zaradi druge okvare, ki presega nadzorovan način delovanja.),
okvara (motnje v delovanju) varnostnega in/ali opozorilnega sistema, vključno z namernim onemogočanjem varnostnih funkcij.
Dodatno za industrijsko radiografijo (naprave, ki vsebujejo zaprti vir sevanja):
zagozditev vira sevanja v vodilni cevi (ang. guide tube), kolimatorju ali blizu vhoda v obsevalno napravo,
vir se odklopi iz vodilnega kabla/šipke (ang. drive cable) in ostane v vodilni cevi, 
izpad nosilca z virom iz vodilne cevi,
zagozditev nosilca z radiografsko napravo (ang. pipeline crawler) v vodilni cevi.
	

	5.b
	Ocena prostorske in časovne porazdelitve radioaktivnih snovi po morebitni kontaminaciji.
	

	5.c
	Ocena potencialnih efektivnih in ekvivalentnih doz za delavce in izvajalce zaščitnih ukrepov pri teh dogodkih (vključno s številom delavcev, ki bi bili izpostavljeni).
	

	5.č
	Ocena potencialnih efektivnih doz za prebivalce pri teh dogodkih (vključno z obsegom oz. dosegom izrednega dogodka – npr. površina/območje/radij od izvora in podatkom o številu izpostavljenih prebivalcev).
	

	5.d
	Ocena skupinske efektivne doze in ocena sevalnega tveganja za sevalno dejavnost.
	

	6.
	NAČRT OPTIMIZACIJE VARSTVA 

	6.a
	Izdelava poročil o izvajanju ukrepov varstva pred sevanji in o prejetih dozah delavcev.
	

	6.b
	Spremljanje kazalnikov sevalnega tveganja (doz, izrednih dogodkov, drugih ukrepov, primerjava prejetih doz z doznimi ogradami in ocenjenimi dozami).
	

	6.c
	Določitev, optimizacija in preverjanje operativnih doznih ograd vključno z merili poročanja ob preseganju.
	

	6.č
	Načrt za zmanjšanje sevalnega tveganja (človeški, administrativni in tehnični dejavniki).
	

	6.d
	Potrebno število usposobljenih delavcev za varno delo v območju virov sevanj.
	

	6.e
	Načrt ukrepov za preprečevanje izrednih dogodkov.
	

	6.f
	Navodila za ukrepanje v primeru izrednega dogodka vključno z navedbo in načinom obveščanja pristojnih upravnih organov in načrt za odpravo njegovih posledic.
	

	7. 
	ZAGOTAVLJANJE IN PREVERJANJE KAKOVOSTI

	
	Opis vseh odgovornosti povezanih z varstvom pred sevanji in linija poročanja (npr. organizacijska shema).
Navedba vseh (skupin) zaposlenih, njihovih odgovornosti[footnoteRef:2] in pooblastil v zvezi z izvajanjem sevalne dejavnosti.  [2:  Odgovornosti za varstvo pred sevanjem se dodeli tako, da pokrivajo celotno življenjsko dobo vira sevanja - od načrtovanja, naročanja in prejema, uporabe in shranjevanja do strokovnega uničenje oz. morebitne vrnitve dobavitelju ali oddaje v Centralno skladišče za radioaktivne odpadke (CSRAO).] 

Opredelitev politike podjetja na področju sevalne varnosti, zavezanost k čim manjši izpostavljenosti –optimizacija varstva pred sevanji, sodelovanje z pristojnimi organi ter drugimi deležniki pri določanju meril za zaščitne ukrepe, varnostna kultura in sistem zagotavljanja kakovosti znotraj podjetja/organizacije.
Opredeliti, kako je sistem zagotavljanja kakovosti dokumentiran, zagotavljanje sledljivosti in dostopnosti dokumentacije (seznanjanje delavcev).
Dodatno za industrijsko radiografijo:
· opis obsega potrebnih virov (osebje, infrastruktura, delovno okolje, informacije, znanje, dobavitelji in finančna sredstva) in zahtevanih kompetenc za varno izvajanje dejavnosti,
· opis vodenja sprememb,
· opis načina prepoznave vzrokov neskladij, dogodkov in varnostnih vprašanj in poročanje vodstvu,
· opis načina preverjanja skladnosti vira sevanja s tehnično dokumentacijo in veljavnosti certifikata za vsebnik pred nakupom,
	

	8
	PRIMERI DOBRIH PRAKS IN IZKUŠENJ S PODROČJA IZVAJANJA PRIMERLJIVIH SEVALNIH DEJAVNOSTI

	
	Pregled in navedba dobrih praks, ki so bile uspešno vpeljane v primerljivih sevalnih dejavnostih v Sloveniji in tujini, z namenom prepoznave možnosti za izboljšanje varstva pred sevanji.
	

	9.
	PRETEKLE IZKUŠNJE Z IZREDNIMI DOGODKI

	9.a
	Opis dosedanjih izrednih dogodkov, analiza vzrokov, ocena prejetih doz [footnoteRef:3](za osebe iz posameznih skupin prebivalstva, delavce in izvajalce zaščitnih ukrepov) ter s tem povezana zdravstvena tveganja. [3:  Ocena temelji na podatkih o izrednem dogodku, podatkih monitoringa radioaktivnosti v okolju in podatkih o meritvah osebnih doz izpostavljenih delavcev in izvajalcev zaščitnih ukrepov. Izdela se poročilo o oceni prejetih doz. Poročilo vključuje oceno doz za referenčne osebe iz posameznih skupin prebivalstva, delavce in izvajalce zaščitnih ukrepov ter s tem povezana zdravstvena tveganja.] 

	

	9.b
	Opis drugih dogodkov, pomembnih za varstvo pred sevanji, analiza vzrokov.
	

	9.c
	Opis izvedenih sanacijskih del ali drugih ukrepov po izrednem dogodku, presoja uspešnosti sanacije in izvedenih ukrepov, prejete doze pri sanaciji in izvajanju ukrepov.
	

	10.
	STROKOVNO MNENJE POOBLAŠČENEGA IZVEDENCA VARSTVA PRED SEVANJI O OCENI IN PREDLAGANI UKREPI 

	11.
	TEHNIČNA DOKUMENTACIJA PROIZVAJALCA IN DRUGA POJASNILA, POTREBNA ZA UGOTAVLJANJE STANJA VARSTVA PRED SEVANJI 

